Lipastot piilottavat sisäänsä paljon pientä tavaraa, joka muuten jäisi helposti lojumaan pöydänkulmalle. Lipastoilla saa lisää säilytys-ja laskutilaa sinne missä sitä eniten tarvitaan. Lipasto toimii kampauspöytänä, yöpöytänä, tv-tasona, vauvan hoitopöytänä tai vaikka keittiön apupöytänä. Siro lipasto sopii myös pieneen tilaan kuten eteiseen tai kylpyhuoneeseen joihin isompi huonekalu ei ehkä mahdu, mutta jossa säilytystilaa on vähän. Lipasto on mainio säilytyspaikka esimerkiksi kosmetiikalle, hansikkaille, huiveille ja hatuille. Jopa kengät voi sujauttaa alalaatikkoon pois silmistä, jotta eteinen näyttää kutsuvalta ja viihtyisältä. Lipaston laatikoihin kannattaa viikata kaikki ne vaatteet joita ei voi ripustaa henkarille. Laatikosta ne ovat helposti löydettävissä nopealla silmäyksellä. Tilaa kauniit lipastot netistä edullisesti ja kätevästi kotiinkuljetuksella, niin säästät aikaa ja vaivaa.